Saopštenje za medije

**MG Motor premijerno predstavio novi MG HS na 56. Međunarodnom sajmu automobila u Beogradu**

Kompanija Grand Motors, deo Grand Automotive LLP grupacije koja je od 1. januara 2025. godine postala direktni uvoznik vozila marke MG za non-EU zemlje u Adria regionu, na 56. Međunarodnom sajmu automobila u Beogradu predstavila je četiri modela.

Među njima, posebno se izdvaja potpuno novi MG HS, SUV srednje klase sa naprednim tehnologijama, poboljšanim dizajnom i bogatom opremom. Pored njega, predstavljeni su i MG ZS u GSR verziji, MG3 Hybrid+ i MG ZS Hybrid+, svi modeli sa konkurentnim karakteristikama na tržištu.

**Novi MG HS – SUV srednje klase sa turbo-benzinskim i PHEV pogonom**

Potpuno novi MG HS donosi značajna unapređenja u dizajnu i tehnologiji. Sa širim i dužim teleskopskim rastojanjem, MG HS nudi više prostora u kabini i kapacitet prtljažnika od 507 litara. Dizajn je unapređen, sa modernim linijama i elegantnim profilom, dok su tehnički podaci impresivni: PHEV verzija kombinuje 1,5L turbo-benzinski motor sa 105 kW (142 KS) i elektro-motor od 135 kW, omogućavajući ubrzanje 0-100 km/h za 6,8 sekundi. Autonomija na električni pogon do 100 km čini ovu verziju izuzetno ekonomičnom. Turbo-benzinski model dolazi sa 169 KS i ubrzanjem od 0-100 km/h za 9,4 sekunde.

Novi MG HS je bogato opremljen, sa 12,3” digitalnim ekranima u centralnoj i instrument tabli, infotaiment sistemom sa navigacijom, povezivanjem sa pametnim telefonima putem Android Auto™ i Apple CarPlay®, kao i naprednim sigurnosnim sistemima kao što su AEB, LKA, BSM, i mnogi drugi. U verziji PHEV, HS je opremljen sa tehnologijom Vehicle-to-Load (V2L), koja omogućava punjenje spoljnog uređaja putem automobila.

Nastup brenda MG na sajmu takođe uključuje prezentaciju još tri aktuelna modela: MG ZS GSR, koji se izdvaja odličnim odnosom cene i kvaliteta, MG3 Hybrid+ sa hibridnim pogonom koji u okviru sajamske ponude ima cenu umanjenu za 1.000 evra, te MG ZS Hybrid+, svi sa naprednim tehnologijama i konkurentnim karakteristikama.

**MG ZS GSR – Kompaktan SUV sa naprednim paketima opreme**

MG ZS GSR verzija dolazi sa 1,5L benzinskim motorom koji razvija 106 KS, a cena početne verzije sa Standard Plus paketom iznosi 17.990 evra. Ovaj SUV nudi odličan odnos cene i opreme sa ekranom od 10,1”, navigacijom, Apple CarPlay i Android Auto, LED farovima, elektro-podesivim retrovizorima i mnoštvom sigurnosnih sistema uključujući autonomno kočenje i pomoć pri održavanju trake. Za samo 1.000 evra više, verzija sa Comfort Plus paketom donosi dodatne karakteristike kao što su prednja svetla za maglu, kožna sedišta i digitalni instrumenti za vozača.

**MG3 Hybrid+ – Kompaktni hečbek sa 196 KS**

MG3 Hybrid+ je potpuno novi model u ponudi sa hibridnim pogonom koji razvija 196 KS. Ovaj model se ističe ne samo snažnim motorom, već i povoljnijom cenom, koja je umanjena za 1.000 evra u odnosu na prethodnu verziju. MG3 Hybrid+ nudi izvrsnu ekonomičnost u svojoj klasi i modernu opremu koja uključuje napredne infotaiment funkcije, bezbednosne sisteme i visokokvalitetne materijale u unutrašnjosti.

**MG ZS Hybrid+ – Hibridni SUV sa 196 KS i izuzetnom ekonomičnošću**

MG ZS Hybrid+ donosi hibridni pogonski sklop sa 196 KS, koji pruža odličnu kombinaciju snage i ekonomičnosti. Opremljen je s brojnim tehnologijama kao što su automatska LED svetla, parking senzori, prednja kamera i mnoge sigurnosne funkcije uključujući aktivno kočenje i asistenciju pri vožnji unazad. Ovaj model nudi atraktivnu cenu, konkurentnu u svom segmentu.

**Grand Motors kao direktni uvoznik MG vozila u Adria regionu**

Od početka 2025. godine, Grand Motors je zvanično postao direktni uvoznik vozila marke MG Motor za Srbiju, Bosnu i Hercegovinu, Crnu Goru, Severnu Makedoniju i Albaniju.

Sa ciljem pružanja najnovijih i najsavremenijih modela MG vozila, Grand Motors omogućava korisnicima da uživaju u tehnologiji, sigurnosti i dizajnu po pristupačnim cenama.

Grand Motors nastavlja da širi svoju ponudu i angažman na tržištu Adria regiona, nudeći kupcima pristup inovativnim vozilima koja se izdvajaju svojim kvalitetom, opremom i konkurentnim cenama.

**O Grand Automotive LLP**

Grupacija Grand Automotive posluje u zemljama čitavog Adria regiona i u nekim zemljama Evropske unije (Slovačka, Češka, Mađarska, Slovenija, Hrvatska, Srbija, Crna Gora, Bosna i Hercegovina, Makedonija, Albanija) kao ovlašćeni distributer i zastupnik nekoliko automobilskih brendova od 2001. godine i deo je Tavura grupe.

**O Grand Motors-u**

Kompanija Grand Motors doo ovlašćeni je uvoznik, distributer i serviser automobilskih brendova u Republici Srbiji.

Grand Motors je deo Grand Automotive grupacije koja posluje u zemljama čitavog regiona kao ovlašćeni distributer i zastupnik više automobilskih brendova od 2001. godine.

Naša kompanija poštuje visoke zahteve i standarde automobilskih brendova koje zastupa. Visoki standardi se odnose na kvalitet usluge i veliku pažnju koja se posvećuje kupcima, sa posebnom pažnjom usmerenom na brigu o održavanju i servisiranju vozila.

Ovi standardi se podjednako primenjuju u čitavoj mreži ovlašćenih zastupnika širom Srbije koju Grand Motors sa velikom pažnjom razvija.

Više informacija:

Vuk Malović

Mobile: +381 63 603 786
vuk.malovic@grandmotors.rs